**Úthlutunarrelgur Styrktarsjóðs Umhyggju félags langveikra barna**

Tilgangur sjóðsins er að styrkja fjölskyldur langveikra barna með fjárframlagi, þegar fjárhagserfiðleika má rekja til veikinda viðkomandi barns.

Heimilt er að veita útfarastyrki vegna andláts langveikra barna.

Fjölskyldur sem ekki hafa aðgang að öðrum styrktarsjóðum foreldrafélaga langveikra barna, skulu njóta forgangs að styrkjum úr sjóðnum.

Fjölskyldur geta að öllu jöfnu sótt um styrki tvisvar áður en barnið verður 18 ára og skulu að minnsta kosti líða 12 mánuðir á milli úthlutunar.  Afgreiðslutími er hámark 6 vikur. Læknisvottorð þarf að fylgja umsókn.

Styrkir sem veittir eru úr Styrktarsjóði Umhyggju eru ætlaðir fjölskyldum sem eru félagsmenn í Umhyggju eða aðildarfélögum Umhyggju. Hver umsókn er metin á einstaklingsgrundvelli og út frá læknisvottorði.

Einnig er heimilt að veita styrki úr sjóðnum til verkefna fagfólks sem unnin eru í þágu langveikra barna og fjölskyldna þeirra.

Hægt er að sækja um neyðarstyrk í eitt skipti vegna náttúruhamfara í Grindavík á árinu 2023, hafi langveikt barn og foreldri þess, sem er félagsmaður í Umhyggju eða aðildarfélögum Umhyggju, lögheimili í Grindavík. Upphæð neyðarstyrks er kr.1.000.000.

Upphæð styrks árið 2023: kr.850.000

Upphæð útfararstyrks árið 2023: kr.350.000

**Stjórn Styrktarsjóðs Umhyggju félags langveikra barna, nóvember 2023.**